૫ પાણીની વધુ આવક અને વહેણ ધરાવતાં નાળા કોતરમાં પાકા ચેકડેમ બનાવવામાં આવે છે. પાણીના વેગ અને તાકાતની સામે ટકી રહે તેના માટે આ ચેકડેમ એક દિવાલ સ્વરુપે બનાવવામાં આવે છે જેની માપ સાઇઝ સ્થળને અનુરુપ હોય છે. સ્થાનિક રીતે મળતા પથ્થરોને સરખા કરીને સીમેન્ટ ક્રોંક્રીટનો ઉપયોગ તેમજ ટેકનીકલ રીતે જરુરીયાત પ્રમાણે પાયાનું કામ બનાવીને આ ચેકડેમ બનાવાય છે. પાણીના સ્તરને સંભાળી શકે તેના માટે નીચેના ભાગે આ ચેકડેમની પહોળાઇ વધારે રાખવામાં આવે છે. ચેકડેમની બંને બાજુ જમીનનું ધોવાણ ન થાય એટલે ત્યાં પથ્થરોનું પેચીંગ કરવામાં આવે છે.